EESTI ADVOKATUURI JUHATUS

ISTUNGI PROTOKOLL

14. juuni 2022. a nr 12

Tallinn

**Advokaat kui ametiisik**

Viimase aja kohtuvaidluste valguses palub juhatus kõigil advokaadibüroodel, kes osutavad õigusteenust riigile või kohalikule omavalitsusele, pöörata erilist tähelepanu büroo riskijuhtimisele, et seeläbi vältida KarS § 3001 sätestatud toimingupiirangu rikkumise mõjualasse sattumist. Lisaks huvide konflikti kontrollile tuleb alati teostada ka kontroll toimingupiirangu võimaliku rikkumise osas. Huvide konflikti maandamise vahendid advokatuuriseaduses (näiteks võimaliku huvide konflikti olukorras kliendi või seotud isiku heakskiit sellisele õigussuhtele) ei vabasta toimingupiirangu nõuete täitmisest.

Alates 15.07.2013 sätestab KarS § 288 lg 1 ja korruptsioonivastase seaduse (KVS) § 2 lg 1 ametiisikuna füüsilise isiku, kellel on avaliku ülesande täitmiseks ametiseisund, sõltumata sellest, kas ta täidab talle pandud ülesandeid alaliselt või ajutiselt, tasu eest või tasuta, teenistuses olles või vabakutselisena või lepingu, nimetamise või valimise alusel. KVS tähenduses määratletakse ametiisikut funktsionaalselt, st ülesannete ja nendega kaasneva pädevuse kaudu. Seetõttu on advokaadi tavapärase kutsetegevuse käigus või selle piirialadel oht sattuda olukorda, kus advokaati käsitletakse ametiisikuna KVS mõttes.

**Juhatus**

**O T S U S T A S:**

**Teha juhatuse selgitus advokaatidele teatavaks.**